Leo Walta

Leo Walta (s. 24. kesäkuuta 2003 Vantaa) on suomalainen jalkapalloilija, pelipaikaltaan keskikenttäpelaaja. Hän edustaa Allsvenskanissa pelaavaa Mjällbya, lainasopimuksella tanskalaisesta Nordsjællandista.

Ura 
Walta aloitti lapsena jalkapallon Pakkalan Palloseurassa, josta siirtyi 9-vuotiaana HJK:hon. Hän kävi nuorena harjoittelemassa myös Bayern Münchenissä, PSV Eindhovenissa ja Hoffenheimissa. Kaudella 2019 Walta nousi Klubi 04:n miehistöön ja sai tililleen kuusi ottelua Kakkosessa. Syyskuussa 2019 16-vuotias Walta siirtyi Tanskaan FC Nordsjællandin akatemiaan.

Walta nousi kaudella 2021–2022 Nordsjaellandin edustusjoukkueen kokoonpanoon. Hän pelasi kaudella 14 ottelua Superliigassa. Kauden 2022–2023 Walta aloitti jälleen Nordsjællandin edustusjoukkueen mukana, mutta peliaikaa tuli niukalti. Helmikuussa 2023 Walta siirtyi loppukauden mittaisella lainasopimuksella Tanskan 1. divisioonassa pelaavan Køgen riveihin. Køgessa Walta pelasi yhteensä 14 ottelua, joissa onnistui kolmesti maalinteossa. Elokuun alussa 2023 Walta siirtyi joulukuun loppuun asti ulottuvalla lainasopimuksella Mjällbyyn.

Maajoukkue 
Walta on edustanut Suomea junioritasolla kaikissa ikäluokissa. Alle 21-vuotiaiden maajoukkueessa hän debytoi syyskuussa 2021.

Lähteet 

Suomalaiset jalkapalloilijat
Vuonna 2003 syntyneet
Elävät henkilöt